Mikuláš Schneider-Trnavský

Mikuláš Schneider-Trnavský (* 24. máj 1881, Trnava – † 28. máj 1958, Bratislava) bol slovenský hudobný skladateľ, dirigent a hudobný pedagóg. Zaslúžil sa o založenie Hudobnej a dramatickej akadémie v Bratislave. Zhotovovateľ Jednotného katolíckeho spevníka.

Meno 
Pokrstený ako Mikuláš Karol Schneider. Druhé meno Trnavský mu pridal Svetozár Hurban Vajanský.

Rodina 
 Otec : Mikuláš Schneider
 Matka : Maria Kuženy

Životopis 
V detstve spieval v detskom zbore.
V roku 1900 absolvoval maturitu na arcibiskupskom gymnáziu v Trnave. Medzi rokmi 1900 – 1901 absolvoval štúdium na konzervatóriu v Budapešti (kompozíciu u Hansa Koesslera). Medzi rokmi 1901 – 1903 absolvoval konzervatórium vo Viedni (kompozíciu u Hermanna Grädenera). Medzi rokmi 1903 – 1905 bol v Prahe žiakom na organ u Josefa Kličku, kompozícia u Karla Steckera. Od roku 1909 až do smrti pôsobil ako regenschóri v Dóme sv. Mikuláša v Trnave. V roku 1918 sa tiež venoval koncertnej a osvetovej činnosti a stal sa inšpektorom hudobných škôl. V roku 1937 vyšiel Jednotný katolícky spevník, ktorý zhotovil Mikuláš Schneider-Trnavský na požiadanie Spolku sv. Vojtecha v Trnave. Niektoré piesne v tomto jednotnom katolíckom spevníku prevzal z prvého katolíckeho kancionálu ("Cantus Catholici"), ktorý bol vydaný v roku 1655.

Ocenenia 
 1933 – Rytier rádu sv. Gregora – za zásluhy o rozvoj cirkevnej hudby, toto ocenenie mu udelil pápež Pius XI.
 1938 – Štefánikové krajinské ceny
 1940 – Štátna cena za umenie
 1948 – Štátna cena za umenie
 24. augusta 1956 mu bol udelený za celoživotné dielo titul národný umelec

Dielo 
Komponoval zbierky umeleckých piesní ako napr.:Drobné kvety, Slzy a úsmevy, Zo srdca, Piesne o matke,
Nad kolískou, Slovenské ľudové piesne…
Pri príležitosti vysviacky prvých slovenských biskupov (1921) skomponoval vokálnu omšu Missa stella matutina. 
Na požiadanie Spolku sv. Vojtecha v Trnave zostavil Jednotný katolícky spevník, ktorý nemá v rámci strednej Európy obdobu. Obsahoval viac než 500 piesní, z ktorých 226 bolo autorských.
V roku 1933 skladateľ dostal objednávku skomponovať príležitostnú skladbu na Pribinove oslavy v Nitre a tak vznikla symfonická báseň Pribinov sľub.

Opereta 
1931 – Bellarosa

Diskografia 
LP
 Tvorcovia slovenskej národnej hudby – Mikuláš Schneider-Trnavský, Opus 9110 1093-94 (1981)
 Peter Dvorský – Slovenské ľudové piesne, Opus 9117 0953 (1980)
CD
 Československé komorné duo, Český rozhlas CR05912 (2012)
 Slovenský spevoherný svet Slovenský spevoherný svet, Slovak Radio Records RB 0341-2631 (2011)
 Organ Romantic in Opava, Diskant DK 0124-2 131 (2009)
 OPUS 100 – Peter Dvorský '77, Slovenské ľudové piesne, Opus 91 0111-2 (2009)
 Music from Trnava Music from Trnava, Agentúra AP Projekt MM 0107-2-231 (2008)
 Duchovná tvorba Mikuláša Schneidera-Trnavského III, Musica Tyrnaviensis (2007)
 Duchovná a organová tvorba M. Schneidra-Trnavského I, LUX Media, s. r. o. LM 0011-2-031 (1997)

Vplyvy 
Po tejto osobnosti slovenského hudobného života sú pomenované:
 Ulica Mikuláša Schneidera-Trnavského v Bratislave - Dúbravke
 Ulica Mikuláša Schneidera-Trnavského v Trnave
 Základná umelecká škola Mikuláša Schneidera-Trnavského v Trnave. Táto škola od roku 2001 usporiadava v jeho mene aj interpretačnú súťaž žiakov umeleckých škôl Schneiderova Trnava.

Referencie

Iné projekty

Externé odkazy 
 Záznam o narodení a krste v matrike záznam číslo 140; pokrstený ako Nicolaus Carolus Schneider
 Životopis a zoznam diel – www.hc.sk 
 Osobnosti.sk
 Výstava k 125. výročiu narodenia Mikuláša Schneidra-Trnavského 
 Referaty-seminarky.sk
 Základná umelecká škola Mikuláša Schneidera-Trnavského
 Celoslovenská interpretačná súťaž Schneiderova Trnava
Mikuláš Schneider-Trnavský – veľký autor piesňových a duchovných kvetovOpera Slovakia

Slovenskí hudobní skladatelia
Kresťanskí hudobní skladatelia
Slovenskí hudobní pedagógovia
Česko-slovenskí národní umelci
Operetní skladatelia
Osobnosti z Trnavy
Osobnosti na česko-slovenských poštových známkach